ಬೃಹತ್‌ ಆರ್ಥಿಕ ಕುಸಿತದಲ್ಲಿ, ಅಸ್ತಿತ್ವವುಳಿಸಿಕೊಂಡ ಎರಡೇ ಅಮೇರಿಕನ್‌‌ ವಾಹನ/ಸೈಕಲ್ಲು ತಯಾರಕರಲ್ಲಿ ಒಂದಾದ ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ಮತ್ತೊಮ್ಮೆ ಬೃಹತ್‌‌ ಪ್ರಮಾಣದಲ್ಲಿ ಮೋಟಾರು ಸೈಕಲ್‌/ವಾಹನಗಳನ್ನು ವಿಶ್ವ ಸಮರ IIರ ಸಮಯದಲ್ಲಿ US ಸೇನಾಪಡೆಗೆಂದು ಉತ್ಪಾದಿಸಿತಲ್ಲದೇ, ನಂತರ ನಾಗರಿಕ ಬಳಕೆಯ ಉತ್ಪಾದನೆಗೆ ಮರಳಿ ಮೋಟಾರುವಾಹನಗಳ ಸ್ಪರ್ಧೆಗಳು ಹಾಗೂ ಖಾಸಗಿ ಬಳಕೆದಾರರು ಎರಡರಲ್ಲಿಯೂ ಯಶಸ್ವಿಯಾದ ದೊಡ್ಡ V-ಅವಳಿ/ಟ್ವಿನ್‌‌ ಮೋಟಾರು ಸೈಕಲ್‌/ವಾಹನಗಳ ಶ್ರೇಣಿಯನ್ನೇ ಉತ್ಪಾದಿಸತೊಡಗಿತು.

ಹಾರ್ಲೆ-ಡೇವಿಡ್‌‌ಸನ್‌‌‌ ಸಂಸ್ಥೆಯು ವಿಶ್ವ ಸಮರ IIರ ಪೂರ್ವಭಾವಿಯಾಗಿಯೇ, WLA ಎಂದು ಕರೆಯಲಾದ ತಮ್ಮ 45" WL ಶ್ರೇಣಿಯ ಸೇನಾ-ವಿಶಿಷ್ಟ ಆವೃತ್ತಿಯನ್ನು ಸರಬರಾಜು ಮಾಡುತ್ತಿತ್ತು. (ಇದರಲ್ಲಿ A ಅಕ್ಷರವು "ಸೇನೆಯನ್ನು" ಪ್ರತಿನಿಧಿಸುತ್ತದೆ.) ಯುದ್ಧದ ಹಠಾತ್‌ ಆರಂಭದ ನಂತರ, ಕಂಪೆನಿಯು ಇತರ ಅನೇಕ ನಿರ್ಮಾಣ ಸಂಸ್ಥೆಗಳ ಹಾಗೆಯೇ, ಯುದ್ಧ ಸಂಬಂಧಿ ಕಾರ್ಯಗಳೆಡೆ ಗಮನ ಹರಿಸಿತು. 90,000ಕ್ಕೂ ಮೀರಿದ ಸಂಖ್ಯೆಯ ಸೇನಾ ಮೋಟಾರು ಸೈಕಲ್‌/ವಾಹನಗಳು, ಬಹುತೇಕವಾಗಿ WLAಗಳು ಹಾಗೂ WLCಗಳನ್ನು (ಕೆನಡಾದ ಆವೃತ್ತಿ) ಉತ್ಪಾದಿಸಲಾಯಿತಲ್ಲದೇ ಅವುಗಳಲ್ಲಿ ಅನೇಕವನ್ನು ಮಿತ್ರರಾಷ್ಟ್ರಗಳಿಗೆ ನೀಡಲಾಗುತ್ತಿತ್ತು. ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ಉತ್ಪಾದನೆಯಲ್ಲಿನ ಉತ್ಕೃಷ್ಟ ಗುಣಮಟ್ಟಕ್ಕಾಗಿ ನೀಡುವ ಎರಡು ಸೇನಾಪಡೆ-ನೌಕಾಪಡೆಗಳ ‘E’ ಪ್ರಶಸ್ತಿಗಳನ್ನು ಪಡೆದಿತ್ತು, ಅದರಲ್ಲಿ ಒಂದನ್ನು 1943 ಹಾಗೂ ಮತ್ತೊಂದನ್ನು 1945ರಲ್ಲಿ ನೀಡಲಾಯಿತು.
ಎರವಲು-ಗುತ್ತಿಗೆ ಕಾರ್ಯಕ್ರಮದಡಿ ಕನಿಷ್ಟ 30,000ದಷ್ಟು ವಾಹನಗಳನ್ನು ಸೋವಿಯೆತ್‌ ಒಕ್ಕೂಟಕ್ಕೆ ರವಾನಿಸಲಾಯಿತು. ಯುದ್ಧಸಮಯದ ನಾಲ್ಕೂ ವರ್ಷಗಳಲ್ಲಿ ಉತ್ಪಾದನೆಯಾದ WLAಗಳೆಲ್ಲವೂ ಪ್ರಧಾನವಾಗಿ 1942ರ ಸರಣಿ ಸಂಖ್ಯೆಗಳನ್ನು ಹೊಂದಿದ್ದವು. WLAಗಳ ಉತ್ಪಾದನೆಯನ್ನು ವಿಶ್ವ ಸಮರ IIರ ಕೊನೆಗೆ ನಿಲ್ಲಿಸಲಾಯಿತಾದರೂ, 1950ರಿಂದ 1952ರವರೆಗಿನ ಸಮಯದಲ್ಲಿ ಕೊರಿಯನ್‌ ಯುದ್ಧದಲ್ಲಿ ಬಳಸಲು ಮುಂದುವರೆಸಲಾಯಿತು.

U.S. ಸೇನಾಪಡೆಯು ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಗೆ BMW'ನ ಬದಿ-ಕವಾಟ ಹಾಗೂ ಅಕ್ಷದಂಡ-ಚಾಲಿತ R71ಗಳ ಅನೇಕ ಸೌಲಭ್ಯಗಳುಳ್ಳ ನವೀನ ಮೋಟಾರು ಸೈಕಲ್‌/ವಾಹನಗಳನ್ನು ಉತ್ಪಾದಿಸುವಂತೆ ಬೇಡಿಕೆ ಇಟ್ಟಿತು. ಹಾರ್ಲೆ ಕಂಪೆನಿಯು BMW ಎಂಜಿನ್‌‌ ಹಾಗೂ ಡ್ರೈವ್‌ ಸರಪಣಿಯನ್ನು ಬಹುಮಟ್ಟಿಗೆ ನಕಲು ಮಾಡಿ ಅಕ್ಷದಂಡ-ಚಾಲಿತ 750 cc 1942ರ ಹಾರ್ಲೆ-ಡೇವಿಡ್‌‌ಸನ್‌‌‌ XA ವಾಹನವನ್ನು ನಿರ್ಮಿಸಿತು. ಈ ವಾಹನವು ಯಾವುದೇ ಭಾಗಗಳು, ವಿನ್ಯಾಸ ಸಂರಚನೆ (ಬದಿ ಕವಾಟಗಳನ್ನು ಹೊರತುಪಡಿಸಿ) ಹಾಗೂ ಪರಿಮಾಣಗಳಲ್ಲಿ ಹಿಂದಿನ ಯಾವುದೇ ಹಾರ್ಲೆ-ಡೇವಿಡ್‌‌ಸನ್‌‌‌ ಎಂಜಿನ್‌‌ಅನ್ನು ಹೋಲುತ್ತಿರಲಿಲ್ಲ. ಚೌಕಟ್ಟಿಗೆ ಅಡ್ಡಹಾಯುವಂತೆ ಸಿಲಿಂಡರ್‌ಗಳಿರುವ ಚಪ್ಪಟೆ-ಅವಳಿ ಎಂಜಿನ್‌‌ನ ಉಚ್ಚತಮ ತಂಪುಗೊಳ್ಳುವಿಕೆಯಿಂದಾಗಿ, ಹಾರ್ಲೆ'ಸ್‌ ಸಂಸ್ಥೆಯ XA ಸಿಲಿಂಡರ್‌‌ ದಂಡ/ತಲೆಗಳು ತಮ್ಮ V-ಅವಳಿ/ಟ್ವಿನ್‌‌ಗಳ ಎಂಜಿನ್‌ಗಿಂತ 100 °F (56 °C)ಗಳಷ್ಟು ಕಡಿಮೆ ತಾಪಮಾನದಲ್ಲಿ ಕಾರ್ಯನಿರ್ವಹಿಸುತ್ತವೆ. XA ಮಾದರಿಯು ಎಂದಿಗೂ ಸಂಪೂರ್ಣ ಉತ್ಪಾದನಾ ಶ್ರೇಣಿಯಾಗಿ ಹೊರಬರಲಿಲ್ಲ: ಮೋಟಾರು ಸೈಕಲ್‌/ವಾಹನವನ್ನು ಆ ಹೊತ್ತಿಗೆ ಸೇನಾಪಡೆಯ ಪ್ರಧಾನ ಉದ್ದೇಶದ ವಾಹನವಾಗಿ ಜೀಪು ಹಿಂದೆ ಹಾಕಿತ್ತು, ಹಾಗೂ ಈಗಾಗಲೇ ಉತ್ಪಾದನೆಗೊಳ್ಳುತ್ತಿದ್ದ WLAಗಳು — ಅಲ್ಲಿನ ಮಿತಪ್ರಮಾಣದ ಆರಕ್ಷಕ ದಳ, ಬೆಂಗಾವಲು ಪಡೆ ಹಾಗೂ ಸುದ್ದಿವಾಹನ ಕಾರ್ಯಗಳಿಗೆ ಸಾಕಷ್ಟಾಗುವಂತಿತ್ತು. ಕೇವಲ 1,000 ವಾಹನಗಳನ್ನು ತಯಾರಿಸಲಾಗಿತ್ತಲ್ಲದೇ XA ವಾಹನವು ಎಂದಿಗೂ ಸಂಪೂರ್ಣ ಉತ್ಪಾದನೆಗೊಳ್ಳಲಿಲ್ಲ. ಇದು ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ತಯಾರಿಸಿದ ಎಂದಿಗೂ ನಿರ್ಮಿಸಿದ ಏಕೈಕ ಅಕ್ಷದಂಡ-ಚಾಲಿತ ವಾಹನವಾಗಿದೆ.

ಇತಿಹಾಸ
ವಿಶ್ವ ಸಮರ I
ವಿಶ್ವ ಸಮರ II
ಸಾಫ್ಟೇಲ್‌‌‌